તા. 10ના રોજ ધંધામાં નફાનું પ્રમાણ વધે જ્યારે નોકરિયાતોને વધુ આવકના સ્ત્રોતો દેખાશે. સરકારી કામકાજમાં સફળતા મળે. તા. 11 દરમિયાન આપના દૈનિક કાર્યની ગતિ સામાન્ય રહેશે. આપ લાગણીશીલ બનશો. આપનું ઘણા સમયથી અટકેલું કાર્ય પુરું થશે. આપના કાર્યની પ્રસંશા થશે. આપની યશ-કીર્તિ તથા માન –પ્રતિષ્ઠામાં વધારો થશે. નવા કાર્યો કરવાની પ્રેરણા મળશે. તા. 12 અને 13 દરમિયાન લાભદાયી તબક્કો રહેશે. આપ આત્મવિશ્વાસ સાથે કોઈપણ નિર્ણય લઈ શકશો. આપના કાર્યોમાં દેખીતી રીતે ગતિ વધુ રહેશે. આપ સંતાન દ્વારા ખુશી મેળવશો. તેમની સફળતાથી આપની જાહેર કિર્તીમાં વધારો થશે. આર્થિક સ્થિતિમાં સુધારો આવશે તેમજ અટવાયેલા પૈસા છુટા થશે. જમીન-મિલકત સંબંધી કાર્યોમાં લાભ મેળવશો. મિત્રોથી લાભના યોગ છે. તા. 14 અને 15 દરમિયાન બારમા સ્થાનમાં ચંદ્ર રહેશે જે શારીરિક, માનસિક અને આર્થિક રીતે હાનિકારક છે. સ્વાસ્થ્યનું ધ્યાન રાખવું. બિનજરૂરી ચિંતા તમને પરેશાન કરશે. કોઈ સગા-સંબંધી વિષે અશુભ સમાચાર પ્રાપ્ત થવાની શક્યતા છે. અંગત વ્યક્તિ આપની સાથે વિશ્વાસઘાત કરી શકે છે. તમે જેમને નીકટવર્તી માનો છો તેઓ જ પીઠ પાછળ નિંદા કરશે. તા. 16 થી સૂર્ય આપની રાશિથી બારમે ભ્રમણ કરશે જે ખર્ચનું પ્રમાણ પણ વધારશે. ખાસ કરીને તમારે પ્રતિષ્ઠા સંબંધિત બાબતોમાં ખર્ચ કરવો પડે. આ ઉપરાંત સરકારી અને કાયદાકીય કાર્યોમાં પણ ખર્ચની સંભાવના છે. કોઈની સાથે મોટી લેવડ-દેવડની પણ સંભાવના છે. કોર્ટ કચેરીમાં પરાજયનો સામનો કરવો પડી શકે છે. વિદેશ યાત્રાના યોગ છે.